Neptuns ring-måne-system. Solide linjer betegner ringer og stiplede ringer betegner månenes baner.
**Neptuns ringer** består primært av fem hovedringer forutsagt av André Brahic i 1984 og fotografert av *Voyager 2*-sonden i 1989. På det tetteste er de sammenlignbare med de minst tette delene av Saturns hovedringer, slik som C-ringen og Cassini-avdelingen, men mye av Neptuns ringsystem er ganske tynt, svakt og støvete og ligner mer på Jupiters ringer. Neptuns ringer er oppkalt etter astronomer som bidro med viktig arbeid om planeten: Galle, Le Verrier, Lassell Arago, og Adams. Neptun har også en svak ubenevnt ring sammenfallende med banen til månen Galatea. Tre andre måner går i bane mellom ringene: Naiad, Thalassa og Despina.

Neptuns ringer er laget av ekstremt mørkt materiale, sannsynligvis organiske forbindelser utsatt for stråling, tilsvarende det materialet som er funnet i Uranus' ringer. Andelen av støv i ringene (mellom 20–70 %) er høy, mens deres optiske dybde er lav til moderat, mindre enn 0,1. Adams-ringen inkluderer fem ulike buer, kalt *Courage*, *Liberté*, *Egalité 1*, *Egalité 2* og *Fraternité* (*mot*, *frihet*, *likhet* og *brorskap*). Buene okkuperer en smal del av banelengdegradene og er bemerkelsesverdig stabile; de har bare endret seg litt siden den første påvisningen i 1980. Hvordan buene er stabile er fremdeles under debatt. Stabiliteten henger imidlertid trolig sammen med resonant vekselvirkning mellom Adams-ringen og den innenforliggende sfæriske månen Galatea.

Oppdagelse og observasjoner
---------------------------

Et par bilder av Neptuns ringsystem. Foto: *Voyager 2* 
Den første omtalen av ringer rundt Neptun dateres tilbake til 1846 da William Lassell, oppdageren av Neptuns største måne Triton, trodde han hadde sett en ring rundt planeten. Denne påstanden har imidlertid aldri blitt bekreftet, og det er sannsynlig at det var en observasjonell artefakt. Den første pålitelige deteksjonen av en ring ble gjort i 1968 ved en stjerneokkultasjon, men dette forble imidlertid ukjent frem til 1977 da Uranus' ringer ble oppdaget. Kort tid etter oppdagelsen av Uranus' ringer begynte et lag fra Villanova University, ledet av Harold J. Reitsema, å lete etter ringer rundt Neptun. 24. mai 1981 oppdaget de et fall i lysstyrken fra en stjerne under en okkultasjon, men måten lysstyrken til stjernen falt på antydet ikke noen ring. Da *Voyager 2* senere passerte planeten kom det imidlertid frem at okkultasjonen skyldtes den lille neptunmånen Larissa, en høyst uvanlig hendelse.

På 1980-tallet var betydelige okkultasjoner mye sjeldnere for Neptun enn for Uranus som lå nærmere Melkeveien på den tiden og derfor beveget seg mot et tettere felt av stjerner. Neptuns neste okkultasjon den 12. september 1983 resulterte i en mulig oppdagelse av en ring. De bakkebaserte resultatene var imidlertid ikke entydige. I løpet av de neste seks årene ble ytterliger ca. 50 okkultasjoner observert, men bare omtrent en tredjedel av dem ga positive resultater. Noe, sannsynligvis ufullstendige buer, eksisterer definitivt rundt Neptun, men ringsystemets struktur forble et mysterium. *Voyager 2*-sonden gjorde den definitive oppdagelsen av Neptuns ringer under sin forbiflyvning av planeten i 1989. Den bekreftet at sporadiske okkultasjoner observert tidligere faktisk var forårsaket av buer innenfor Adams-ringen. Etter at *Voyager 2* passerte de andre terrestriske okkultasjonene ble observasjoner analysert på nytt. Dette ga innblikk i hvordan strukturene i ringene var i 1980, og de matchet nesten helt perfekt de funnet av *Voyager 2*.

Siden *Voyager 2*s forbiflyvning har det blitt tatt bilde av lyssterkeste ringene (Adams og Le Verrier) med Hubble Space Telescope og jordbaserte teleskoper, mulig på grunn av fremskrittene innen oppløsning og lyssamlende kraft. De er synlige like over nivået for bakgrusstøy ved metanabsorberende bølgelengder der gjenskinnet fra Neptun er betydelig redusert. De svakere ringene er fremdeles langt under synlighetsterkelen.

Noter og referanser
-------------------

Noter
1. ↑  Listet i stigende rekkefølge fra planeten

Litteraturhenvisninger
1. 1 2 3 4 5 6 7  Miner (2007) kap. «The discovery of the Neptune ring system»
2. 1 2  Miner (2007) kap. «Present knowledge of the Neptune ring system»

Tidsskriftsartikler, nettutgivelser o.l.
1. 1 2 3 4  Smith, B.A. «Voyager 2 at Neptune: Imaging Science Results». *Science*. 246 (4936). Bibcode:1989Sci...246.1422S. doi:10.1126/science.246.4936.1422.
2. ↑  Horn, Linda J. (1990). «Observations of Neptunian rings by Voyager photopolarimeter experiment». *Geophysics Research Letters*. 17 (10): 1745–1748. Bibcode:1990GeoRL..17.1745H. doi:10.1029/GL017i010p01745.
3. ↑  Burns, J.A. (2001). «Dusty Rings and Circumplanetary Dust: Observations and Simple Physics» (pdf). I Grun, E.; Gustafson, B. A. S.; Dermott, S. T.; Fechtig H. *Interplanetary Dust* **(engelsk)**. Springer. s. 641–725. CS1-vedlikehold: Flere navn: redaktørliste (link)
4. ↑  Sicardy, B. (1991). «*Neptune's Rings, 1983–1989 Ground-Based Stellar Occultation Observations*». *Icarus*. 89 (2): 220. Bibcode:1991Icar...89..220S. doi:10.1016/0019-1035(91)90175-S.
5. ↑  Nicholson, P.D.; Cooke, Maren L.; m.fl. (1990). «Five Stellar Occultations by Neptune: Further Observations of Ring Arcs». *Icarus*. 87 (1): 1. Bibcode:1990Icar...87....1N. doi:10.1016/0019-1035(90)90020-A.
6. ↑  Dumas, Cristophe; Terrile, Richard J.; m.fl. (1999). «Stability of Neptune's ring arcs in question» (pdf). *Nature*. 400 (6746): 733–735. Bibcode:1999Natur.400..733D. doi:10.1038/23414.
7. ↑  dePater, Imke; Gibbard, Seren; m.fl. (2005). «The Dynamic Neptunian Ring Arcs: Evidence for a Gradual Disappearance of Liberté and Resonant Jump of Courage» (PDF). *Icarus*. 174 (1): 263–272. Bibcode:2005Icar..174..263D. doi:10.1016/j.icarus.2004.10.020. Arkivert fra originalen (pdf) 19. juli 2008.  «Arkivert kopi» (PDF). Arkivert fra originalen (PDF) 19. juli 2008. Besøkt 23. november 2011.

Litteratur
----------

* Miner, Ellis D. Wessen, Randii R. Cuzzi, Jeffrey N. (2007). «The discovery of the Neptune ring system». *Planetary Ring Systems* **(engelsk)**. Springer Praxis Books. ISBN 978-0-387-34177-4. CS1-vedlikehold: Flere navn: forfatterliste (link)

Eksterne lenker
---------------

* (en) Rings of Neptune – kategori av bilder, video eller lyd på Commons Rediger på Wikidata
* (en) Neptuns Ringer hos NASA's Solar System Exploration
* (en) Gazetteer of Planetary Nomenclature – Ring and Ring Gap Nomenclature (Neptune), USGS

| * v
* d
* r
Planetringer |
| --- |
| Jupiters ringer **·** Saturns ringer **·** Uranus’ ringer **·**  Neptuns ringer **·**  Rheas ringer |
| KategoriKategori:Planetariske ringer **·** PortalPortal:Astronomi **·** Commons-sideCategory:Planetary rings |

| * v
* d
* r
Neptun |
| --- |
| Oppdagelse | John Couch Adams **·** Johann Gottfried Galle **·** Heinrich Louis d’Arrest **·** William Lassell **·** Urbain Le Verrier | Neptune |
| Kjennetegn | Ringer **·** Mørke flekker |
| Måner | Naiad **·** Thalassa **·** Despina **·** Galatea **·** Larissa **·** Proteus **·** Triton **·** Nereid **·** Halimede **·** Sao **·** Laomedia **·** Psamathe **·** Neso |
| Utforskning | Voyager 2 **·** Mariner Mark II **·** Neptune Orbiter |
| Trojanere | 2001 QR322 **·** 2004 KV18 **·** 2004 UP10 **·** 2005 TN53 **·** 2005 TO74 **·** 2006 RJ103 **·** 2007 VL305 **·** 2008 LC18 **·** 2011 HM102 |
| KategoriKategori:Neptun **·** PortalPortal:Astronomi **·** Commons-sideCategory:Neptune |

Portal: Astronomi

|  |  |
| --- | --- |
| Oppslagsverk/autoritetsdata | LCCN
 |